Del artiklen her:

Der var råd til ekstra gode gaver under juletræet i år hjemme hos Maria Rørbye Rønn. For mens Danmarks Radio i 2019 afskedigede en lang række medarbejdere i forbindelse med en sparerunde, var der anderledes fremgang at spore hos statsmediets øverst placerede embedsmand.

Maria Rørbye Rønn Danmarks Radio

I 2019 slog den tidligere regerings ændringer i forhold til Danmarks Radio igennem, så statsmediet ikke længere finansieres via licensen, men i stedet over Finansloven. Samtidig blev konsekvensen at man fra politisk hold besluttede, at DR for fremtiden må klare sig for mindre, end hvad man tidligere har kunnet opkræve via licensen.

Forhold der var med til at gøre, at Danmarks Radio i efteråret gennemførte en større sparerunde, som også havde indflydelse på antallet af medarbejdere hos statens mediehus. Hvilket blandt andet betød at selv studieværter ufrivilligt måtte forlade DR Byen, hvilket tidligere var noget nær utænkeligt.

Læs også : DR-generaldirektør fyrede 150 medarbejdere – og hævede kæmpebonus

Mens de mere menige medarbejdere hos DR ikke havde den store sikkerhed i ansættelsen i 2019, var der anderledes positive nyheder for generaldirektør Maria Rørbye Rønn. For som det fremgår af aktindsigter opnået af Journalista.dk hos DR, kunne hun endnu engang sætte ekstra lønkroner ind på kontoen.

Faste store lønforhøjelser til DRs øverst placerede embedsmand

Ifølge opgørelserne fra Danmarks Radio, modtog Maria Rørbye Rønn i 2019 inklusiv pensionsindbetalinger fra det statslige medie i alt en aflønning på 3.735.351 kroner. Eller hvad der svarer til, at hun havde en månedsløn på 311.279 kroner.

Læs også : DF-ordfører om generaldirektørs gigantløn : Bestyrelsesformand må gribe ind

Dermed er der også tale om, at Maria Rørbye Rønn mellem 2018 og 2019 fik en ganske fornuftig lønforhøjelse. I 2018 lød hendes samlede indtjening fra Danmarks Radio på 3.688.115 kroner hvilket gør, at hun på ét år har fået en lønforhøjelse på 47.236 kroner – og dermed lige under 4.000 kroner om måneden.

Læs også : DR med spenderbukserne på : Bruger 61.3 millioner kroner på at kopiere Youtube

Det er dog langt fra første gang, Maria Rørbye Rønn tager endnu et nøk op ad lønstigen. De seneste år har hun fast fået lønforhøjelser, hvilket typisk har drejet sig om omkring 75.000 kroner om året. Samtidig har DR løbende fundet det nødvendigt at udbetale store bonusser til sin generaldirektør, hvilket eksempelvis var tilfældet i 2014.

Her modtog Maria Rørbye således en ekstraudbetaling på 150.000 kroner i forlængelse af, at hun havde stået i spidsen for en anden større afskedigelsesrunde blandt medarbejderne på statsmediet.